CELEX: 
Language: lt
Date: 2019-03-14 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatant su išorinių žaliuzių ir markizių atsparumu vėjo apkrovai susijusių eksploatacinių charakteristikų klases papildomas Europos Parlamento ir Tarybos reglamentas (ES) Nr. 305/2011

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  1
               , pripažįstamos dvi pagrindinės su esminėmis statybos gaminių charakteristikomis susijusių eksploatacinių charakteristikų klasių nustatymo alternatyvos. Pagal 27 straipsnio 1 dalį ir 60 straipsnio f punktą tai galima padaryti Komisijos deleguotaisiais aktais, o pagal 27 straipsnio 2 dalį tuo tikslu galima naudotis darniaisiais standartais. Remiantis 27 straipsnio 2 dalies pirma pastraipa, jeigu Komisija nustatė tokias klases, Europos standartizacijos institucijos turi naudoti šias klases darniuosiuose standartuose.
            
            
               Remiantis Reglamento (ES) Nr. 305/2011 2 straipsnio 7 punkte pateikta apibrėžtimi, klasė – tai statybos gaminių eksploatacinių charakteristikų lygių diapazonas, apribotas minimalia ir maksimalia verte. Taigi Reglamente (ES) Nr. 305/2011 nurodytos klasės visuomet reiškia tam tikrą nustatytų gaminio eksploatacinių charakteristikų diapazoną.
            
            
               Be to, skirtingai nei ankstesnėje Tarybos direktyvoje 89/106/EEB, Reglamente (ES) Nr. 305/2011 įvairios klasių rūšys pagal jų kilmę neišskiriamos. Todėl tiek Komisijos, tiek Europos standartizacijos institucijų nustatytos eksploatacinių charakteristikų klasės turi būti pripažįstamos ir jų turi būti paisoma visiškai vienodai. 
            
            
               Taip pat visa eksploatacinių charakteristikų klasifikacija turėtų būti apibrėžiama be apribojimų ir apimti visus galimus su konkrečia gaminių, kuriems taikomas tam tikras standartas, esmine charakteristika susijusių eksploatacinių charakteristikų lygius. Antraip tuo pat metu taip pat turėtų būti nustatomas tokių eksploatacinių charakteristikų ribinis lygis.
            
            
               2004 m. Europos standartizacijos komitetas (CEN) priėmė Europos gaminių standartą EN 13561 „Išorinės žaliuzės ir markizės. Eksploataciniai ir saugos reikalavimai“, o 2008 m. jį iš dalies pakeitė. Jame pateikiama gaminių, kuriems taikomas šis standartas, eksploatacinių charakteristikų klasifikacija, visų pirma susijusi su esmine atsparumo vėjo apkrovai charakteristika – nustatytos keturios eksploatacinių charakteristikų klasės.
            
            
               Remiantis turima informacija, esamų klasių nepakanka visiems gaminiams, nes pastaruoju metu šioje srityje sukurta naujų gaminių, kurie atsparesni vėjui nei ankstesni gaminiai. Dėl dabartinės klasifikacijos naudojimo kai kuriais atvejais gali kilti ir saugos problemų, susijusių su produktų tvirtinimu. Dėl šių priežasčių reikėtų išplėsti aptariamą eksploatacinių charakteristikų klasifikaciją, tačiau ją diferencijuojant pagal įvairių gaminių, kuriems taikomas standartas EN 13561, pogrupius: dėl markizių su sulankstomais strypais tvirtinimo sistemų atsparumo būtų tinkama nustatyti tik tris klases, o trys papildomos klasės, palyginus su esamomis keturiomis, būtų taikomos tik išorinėms žaliuzėms su audiniu, judančiu šoniniuose kreipiamuosiuose bėgeliuose, ir pergolių markizėms.
            
            
               Šių tikslų turi būti pasiekta į 2016 m. kovo mėn. Europos standartizacijos komiteto paskelbtame standarte EN 13561 pateiktą esminės charakteristikos – atsparumo vėjo apkrovai – klasifikaciją įtraukiant tris papildomas klases ir diferencijuojant priskyrimą klasėms pagal įvairių gaminių, kuriems taikomas tas standartas, pogrupius, visų pirma – markizių su sulankstomais strypais, išorinių žaliuzių su audiniu, judančiu šoniniuose kreipiamuosiuose bėgeliuose, ir pergolių markizių. Nauja standarto EN 13561 versija nekeičiama esama klasifikacija kitų rūšių markizėms, vertikalioms sukamosioms žaliuzėms, markizetams ir tinkleliams nuo vabzdžių.
            
            
               Taikant Reglamentą (ES) Nr. 305/2011, tam, kad Europos standartizacijos institucijos galėtų pačios į darnųjį standartą įtraukti tokias naujas klasifikacijas, reikėtų išduoti naują patikslintą įgaliojimą, o tai nebuvo padaryta ir užtruktų ilgiau, todėl nuspręsta verčiau pateikti šį deleguotąjį reglamentą.
            
            
               Nuspręsta, kad kitų standarte EN 13561 nurodytų eksploatacinių charakteristikų klasifikacijos sistemų įtraukti į reglamento taikymo sritį netikslinga, nes pagal Reglamentą (ES) Nr. 305/2011 tokios į darniuosius standartus įtrauktos klasifikacijos sistemos, kurių nuoroda pagal Direktyvą 89/106/EEB paskelbta Europos Sąjungos oficialiajame leidinyje, laikomos taikytinomis pagal Reglamentą (ES) Nr. 305/2011 ir jokių papildomų veiksmų atlikti nereikia.
            
            
               2.KONSULTACIJOS PRIEŠ PRIIMANT AKTĄ
            
            
               Deleguotojo reglamento projektas buvo svarstomas 2016 m. birželio 14 d. įvykusiame Statybos produktų patariamosios grupės posėdyje, be to, 2016 m. gegužės 31 – birželio 28 d. jis buvo pateiktas konsultacijoms raštu su ekspertais. Prieš tai visos valstybės narės turėjo galimybę paskirti konsultacijose dalyvausiančius ekspertus. Konsultuotasi ne tik su šiais ekspertais, bet ir su kitais išorės suinteresuotaisiais subjektais. Patariamojoje grupėje aptarti dokumentai, kurie taip pat buvo aktualūs vykdant konsultacijas raštu, buvo kartu perduoti ir Europos Parlamentui, ir Tarybai, kaip numatyta Bendrajame susitarime dėl deleguotųjų aktų. Rengiant galutinę šio akto projekto redakciją tarpžinybinėms konsultacijoms, atsižvelgta į išsakytas susijusias pastabas ir vėliau Komisijos gauta informacija.
            
            
               Siekiant gauti visuomenės atsiliepimų, 2018 m. spalio 31 d. – 2018 m. lapkričio 28 d. jis buvo skelbiamas Geresnio reglamentavimo portale, o 2018 m. lapkričio 7 d. – 2019 m. sausio 6 d. apie jį buvo pranešta PPO; atsiliepimų pateikė du suinteresuotieji subjektai. Vienas suinteresuotasis subjektas pateikė pastabų techniniu klausimu, susijusiu su standartizacijos prašymu, taigi tai nebuvo aktualu deleguotojo akto atžvilgiu. Kitas pažymėjo, kad 3 klasei neturėtų būti nustatoma viršutinė riba, tačiau taip nėra tuo atveju, kai ji skaitoma kartu su toliau einančia 4 klase, todėl pastaba taip pat neaktuali.
            
            
               3.DELEGUOTOJO AKTO TEISINIAI ASPEKTAI
            
            
               Pagal Reglamento (ES) Nr. 305/2011 27 straipsnį eksploatacinių charakteristikų klasės gali būti nustatomos atsižvelgiant į esmines statybos gaminių charakteristikas. Pagal 27 straipsnio 1 dalį ir 60 straipsnio f punktą tai galima padaryti Komisijos deleguotaisiais aktais. Remiantis 27 straipsnio 2 dalies pirma pastraipa, jeigu Komisija nustatė tokias klases, Europos standartizacijos institucijos turi naudoti šias klases darniuosiuose standartuose.
            
            
               Remiantis Reglamento (ES) Nr. 305/2011 2 straipsnio 7 punktu, klasė – tai statybos gaminių eksploatacinių charakteristikų lygių diapazonas, apribotas minimalia ir maksimalia verte. Reglamente (ES) Nr. 305/2011 įvairios klasių rūšys neišskiriamos. Todėl tiek Komisijos, tiek Europos standartizacijos institucijų nustatytos eksploatacinių charakteristikų klasės turi būti pripažįstamos ir jų turi būti paisoma visiškai vienodai.
            
            
               Taikant Reglamentą (ES) Nr. 305/2011, tam, kad Europos standartizacijos institucijos galėtų pačios į darniuosius standartus įtraukti naujų eksploatacinių charakteristikų klasifikacijos sistemų, reikėtų išduoti naujus patikslintus įgaliojimus, o tai nebuvo padaryta, todėl nuspręsta verčiau pateikti šį deleguotąjį reglamentą.
            
            
               Dėl šių priežasčių reikėtų priimti deleguotąjį reglamentą, kad būtų nustatytos naujos išorinių žaliuzių ir markizių, kurioms taikomas Europos standartas EN 13561, eksploatacinių charakteristikų klasės.
            
         
         
            
               Deleguotasis reglamentas atitinka proporcingumo principą. Dėl jo sumažėja tam tikrų sunkumų, dėl Reglamento (ES) Nr. 305/2011 poveikio kylančių nustatant statybos gaminių eksploatacinių charakteristikų klasifikacijos sistemas, todėl jis gali būti laikomas naudingu visam Europos statybų sektoriui.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 03 14
            
            
               kuriuo nustatant su išorinių žaliuzių ir markizių atsparumu vėjo apkrovai susijusių eksploatacinių charakteristikų klases papildomas Europos Parlamento ir Tarybos reglamentas (ES) Nr. 305/2011
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  2
               , ypač į jo 27 straipsnio 1 dalį,
            
            
               kadangi:
            
            
               (1)2004 m. Europos standartizacijos komitetas (CEN) priėmė Europos standartą EN 13561 dėl išorinių žaliuzių ir markizių, o 2008 m. jį iš dalies pakeitė. Jame nustatytos keturios išorinių žaliuzių ir markizių eksploatacinių charakteristikų klasės, visų pirma susijusios su atsparumu vėjo apkrovai;
            
            
               (2)standarte EN 13561 nustatytų klasių nepakanka visiems šiuo metu rinkoje esantiems gaminiams. Naujausi gaminiai yra atsparesni vėjo apkrovai nei ankstesni gaminiai. Dėl dabartinės klasifikacijos naudojimo kai kuriais atvejais gali kilti saugos problemų, susijusių su produktų tvirtinimu;
            
            
               (3)todėl standarto EN 13561 klasifikaciją reikia papildyti trimis atsparumo vėjo apkrovai eksploatacinių charakteristikų klasėmis. Taip pat būtina diferencijuoti priskyrimą klasėms pagal įvairių gaminių, kuriems taikomas tas standartas, pogrupius, visų pirma – markizių su sulankstomais strypais, išorinių žaliuzių su audiniu, judančiu šoniniuose kreipiamuosiuose bėgeliuose, ir pergolių markizių; 
            
            
               (4)pagal Reglamento (ES) Nr. 305/2011 27 straipsnį eksploatacinių charakteristikų klases pagal esmines statybos produktų charakteristikas gali nustatyti Komisija arba Europos standartizacijos institucija, remdamasi peržiūrėtu Komisijos išduotu įgaliojimu. Atsižvelgiant į poreikį kuo greičiau nustatyti papildomas eksploatacinių charakteristikų klases, naujas eksploatacinių charakteristikų klases turėtų nustatyti Komisija. Pagal to reglamento 27 straipsnio 2 dalį tos klasės turi būti naudojamos darniuosiuose standartuose,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Patvirtinamos priede nustatytos išorinių žaliuzių ir markizių eksploatacinių charakteristikų, susijusių su atsparumu vėjo apkrovai, klasės.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 03 14
            
         
         
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 88, 2011 4 4, p. 5.
               
               
                  
                     (2)
                  
                        OL L 88, 2011 4 4, p. 5.
               
            
      
    ---documentbreak--- 
      
         
         
            
               PRIEDAS
            
            
            
               1 lentelė
            
            
               Išorinėms žaliuzėms su audiniu, judančiu šoniniuose kreipiamuosiuose bėgeliuose, ir pergolių markizėms taikomos eksploatacinių charakteristikų, susijusių su atsparumu vėjo apkrovai, klasės
            
            
                     
                        Klasės
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Vardinis vėjo slėgis pN (N/m²)
                     
                  
                  
                     
                        < 40
                     
                  
                  
                     
                        ≥ 40–< 70
                     
                  
                  
                     
                        ≥ 70–< 110
                     
                  
                  
                     
                        ≥ 110–< 170
                     
                  
               
                     
                        Saugus vėjo slėgis pN (N/m²)
                     
                  
                  
                     
                        < 48
                     
                  
                  
                     
                        ≥ 48–< 84
                     
                  
                  
                     
                        ≥ 84–< 132
                     
                  
                  
                     
                        ≥ 132–< 204
                     
                  
               
            
                     
                        Klasės
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Vardinis vėjo slėgis pN (N/m²)
                     
                  
                  
                     
                        ≥ 170–< 270
                     
                  
                  
                     
                        ≥ 270–< 400
                     
                  
                  
                     
                        ≥ 400
                     
                  
               
                     
                        Saugus vėjo slėgis pN (N/m²)
                     
                  
                  
                     
                        ≥ 204–< 324
                     
                  
                  
                     
                        ≥ 324–< 480
                     
                  
                  
                     
                        ≥ 480
                     
                  
               
            
               2 lentelė
            
            
               Markizėms su strypynu, markizėms su apie ašį sukamu strypu, markizėms su slankiu strypu, vertikalioms sukamosioms žaliuzėms, markizetams, fasadų markizėms, švieslangių markizėms, oranžerijų markizėms ir tinkleliams nuo vabzdžių taikomos eksploatacinių charakteristikų, susijusių su atsparumu vėjo apkrovai, klasės
            
            
                     
                        Klasės
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Vardinis vėjo slėgis pN (N/m²)
                     
                  
                  
                     
                        < 40
                     
                  
                  
                     
                        ≥ 40–< 70
                     
                  
                  
                     
                        ≥ 70–< 110
                     
                  
                  
                     
                        ≥ 110
                     
                  
               
                     
                        Saugus vėjo slėgis pN (N/m²)
                     
                  
                  
                     
                        < 48
                     
                  
                  
                     
                        ≥ 48–< 84
                     
                  
                  
                     
                        ≥ 84–< 132
                     
                  
                  
                     
                        ≥ 132
                     
                  
               
            
               3 lentelė
            
            
               Markizėms su sulankstomais strypais taikomos eksploatacinių charakteristikų, susijusių su atsparumu vėjo apkrovai, klasės
            
            
                     
                        Klasės
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Vardinis vėjo slėgis pN (N/m²)
                     
                  
                  
                     
                        < 40
                     
                  
                  
                     
                        ≥ 40–< 70
                     
                  
                  
                     
                        ≥ 70
                     
                  
               
                     
                        Saugus vėjo slėgis pN (N/m²)
                     
                  
                  
                     
                        < 48
                     
                  
                  
                     
                        ≥ 48–< 84
                     
                  
                  
                     
                        ≥ 84